

|  |
| --- |
| **Rīcības programma:  “Priekšlaicīgas mācību pārtraukšanas prevencijas sistēma un  ieviešanas plāns”** |

|  |
| --- |
| ***ATRUNA***: Šis dokuments **“Rīcības programma: “Priekšlaicīgas mācību pārtraukšanas prevencijas sistēma un ieviešanas plāns””** ir pielikums projekta “Pumpurs” ietvaros izstrādātajai PMP prevencijas koncepcijai un kopā ar koncepcijas saturu kalpo kā saturisks un strukturāls paraugs (veidne) katras pašvaldības individuālā PMP prevencijas plānošanas dokumenta izstrādē. Tiek rekomendēts, ka pašvaldības līmeņa PMP prevencijas plānošanas dokuments kā atsevišķa nodaļa vai tematiskā rīcības programma tiek iekļauts pašvaldības izglītības ekosistēmas attīstības stratēģijā. Vienlaikus pašvaldība var izvēlēties citu struktūru sava PMP prevencijas plānošanas dokumenta izstrādē, pie nosacījuma, ka konceptuāli tiek ievērots šajā rīcības programmas paraugā sniegtais saturiskais tvērums. |

Rīga, 2023

# **Satura rādītājs**

[Satura rādītājs 1](#_Toc128994874)

[Pamatojums 2](#_Toc128994875)

[1. Konteksts 2](#_Toc128994876)

[2. Esošā situācija pašvaldībā 3](#_Toc128994877)

[3. PMP prevencijas sistēma 4](#_Toc128994878)

[3.1. Starpinstitūciju sadarbības modelis 4](#_Toc128994879)

[3.2. Stratēģiskie uzstādījumi 4](#_Toc128994880)

[4. PMP prevencijas sistēmas ieviešanas plāns pašvaldībā 7](#_Toc128994881)

[4.1. PMP aktivitāšu nodrošinājuma plāns 202X.-202X. gadam 7](#_Toc128994882)

[4.2. Prevencijas aktivitātes un darba uzdevumi 9](#_Toc128994883)

[4.3. PMP prevencijas aktivitātēm nepieciešamo resursu ieguves plāns 10](#_Toc128994884)

[4.4. PMP prevencijas aktivitāšu rezultātu uzskaite un analīzes metodika 11](#_Toc128994885)

[4.5. PMP prevencijas sistēmas un aktivitāšu īstenošanas uzraudzība 13](#_Toc128994886)

# **Pamatojums**

Rīcības programmas “Priekšlaicīgas mācību pārtraukšanas prevencijas sistēma un ieviešanas plāns” izstrādes **mērķis** ir pilnveidot pašvaldības līmeņa priekšlaicīgas mācību pārtraukšanas (turpmāk – PMP) prevencijas sistēmu, kas veicinātu izglītojamo izglītības snieguma uzlabošanos un ilgtspējīgu izaugsmi.

# **Konteksts**

PMP nopietni ierobežo izglītojamo izaugsmi un panākumu gūšanu profesionālajā jomā, kā arī padziļina vai turpina padziļināt nabadzību un sociālo izolētību.[[1]](#footnote-2) Tādējādi tie rada gan sociālas problēmas, gan palielina sociālās atstumtības risku. PMP mazināšana un jauniešu izglītības sasniegumu uzlabošana ir vērsta uz ilgtspējīgu izaugsmi un atbilst gan “gudras izaugsmes” mērķim, paaugstinot prasmju līmeni, gan “integrējošas izaugsmes” mērķim, mazinot vienu no galvenajiem bezdarba un nabadzības riska faktoriem.[[2]](#footnote-3)

PMP problemātiku pašvaldībās veido gan izglītības kvalitāte, gan ģimeņu sociāli ekonomiskais stāvoklis, gan jauniešu un viņu vecāku vērtīborientācija un sadarbības kvalitāte starp izglītības iestādēm, pašvaldībām un valsts institūcijām, kā arī pašvaldības iespējas nodrošināt jauniešiem pieeju neformālās izglītības veidiem.

Pašvaldībai ir jānodrošina, lai tās dibinātajās un teritorijā izvietotajās izglītības iestādēs tiktu īstenots kvalitatīvs izglītības process un tās teritorijā deklarētie obligātās izglītības vecumposma izglītojamie iegūtu kvalitatīvu izglītību, kā arī jānodrošina iespēja jauniešiem iegūt vidējo izglītību. PMP gadījumu skaita samazināšanas pasākumu koordinētas sistēmas izveide ir viens no galvenajiem pašvaldības uzdevumiem, nodrošinot citu institūciju, sociālo partneru, iestāžu, darba devēju, nevalstisko organizāciju, t. sk. reģionāla un nacionāla līmeņa jaunatnes organizāciju un biedrību vai nodibinājumu, kas veic darbu ar jaunatni, iesaistīšanu sistēmas darbībā.

Mācību pārtraukšana visbiežāk nav spontāns lēmums, bet gan ilgstošs process, kura pazīmes var identificēt jau krietni savlaicīgi (1–3 gadus pirms mācību pārtraukšanas). Pētījumos “paredzamā” priekšlaicīgas mācību pārtraukšanas iespējamība tiek skaidrota, pierādot, ka PMP risku var paredzēt 70%–82% gadījumu (Kempler, Vorhoff, Wigger, 2020; Rovira, Puertas, Igual, 2017).[[3]](#footnote-4);[[4]](#footnote-5) Tādēļ rūpīga resursu izvērtēšana un atbalsta sniegšana, var dot būtisku ieguldījumu bērnu tiesību uz izglītību īstenošanā.

|  |
| --- |
| **PMP prevencijas sistēma** – pasākumu un procesu kopums, kas vērsts uz PMP risku mazināšanas atbalsta plānošanu un sistemātisku nodrošināšanu ar mērķi veicināt izglītības sistēmas kvalitātes pilnveidi, mazināt atstumtības risku un veicināt ikviena izglītojamā ilgtspējīgas izaugsmes iespējas.  PMP prevencijas sistēmas galvenās komponentes:   * starpinstitucionālās sadarbības modelī definēti stratēģiskie uzstādījumi PMP novēršanā, izrietoši no esošās situācijas izvērtējuma; * PMP risku identificēšana un izvērtēšana; * PMP prevencijas aktivitātes; * īstenošanas uzraudzība un regulāra datu monitorēšana. |

# **Esošā situācija pašvaldībā**

Šajā nodaļā tiek sniegts pašvaldības līdzšinējās pieredzes PMP mazināšanas atbalsta nodrošināšanā raksturojums, kas tiek veidots saskaņā ar tabulā zemāk minētajām kategorijām (skat. 2.1.tabulu), kā arī saskaņā ar PMP koncepcijas saturu. Esošās situācijas analīzē var tikt izmantota arī SVID analīzes pieeja.

*2.1. tabula:* **Esošās situācijas izvērtējums pašvaldībā.**

| KATEGORIJA | APRAKSTS |
| --- | --- |
| *1* | *2* |
| PMP riska izglītojamie | *Skaits, risku raksturojums, monitorings (dati, rīki), attiecināmie IKMS  u. c. rādītāji u. tml.* |
| PMP preventīvo un intervences pasākumu īstenošanā iesaistītās institūcijas | *Raksturots institūciju sadarbības modelis, atbildības, informācijas apmaiņa u. tml.* |
| Pieejamie atbalsta pasākumi PMP riska grupas izglītojamiem | *Aprakstīti pieejamie atbalsta pasākumi mērķgrupai, īstenotās aktivitātes, tostarp, iepriekšējā periodā piešķirtais finansējums, PMP risku mazināšanai universālajā, mērķtiecīgajā un pielāgotajā prevencijas līmenī.* |
| Iesaistīto profesionāļu (pedagogu, atbalsta personāla, sociālo darbinieku, policistu, jaunatnes lietu speciālistu u. c.) kapacitāte un profesionālā kompetence darbā ar PMP riska izglītojamiem | *Cilvēkresursu kapacitātes un profesionālās kompetences izvērtējums, iepriekšējā periodā īstenotā profesionālās kompetences pilnveide darbam ar PMP riska grupu.* |
| Sistēmas priekšrocības un izaicinājumi | *Analizēti PMP mazināšanas sistēmas riski, to ietekme uz izglītības pakalpojuma kvalitāti. Veikta īstenoto PMP risku mazināšanas pasākumu ietekmes izvērtēšana.* |

# **PMP prevencijas sistēma**

Šajā nodaļā tiek sniegts pašvaldības prevencijas sistēmas apraksts, raksturojot gan iesaistītās puses, gan procesus, gan prioritāros mērķus un sasniedzamos rezultātus.

* 1. Starpinstitūciju sadarbības modelis

Starpinstitūciju sadarbības modeļa raksturojums pašvaldībā: iesaistīto pušu lomas, atbildības, sadarbības procesi, lēmumu pieņemšana u. c., t. sk. identificējot par PMP prevencijas sistēmas pārvaldības procesiem atbildīgās puses.

* 1. Stratēģiskie mērķi

Nodefinēti PMP prevencijas sistēmas mērķi un sasniedzamie rezultāti.

*3.1. tabula:* **PARAUGS:****Stratēģisko mērķu un sagaidāmo rezultātu kartējums.**

| Nr. | MĒRĶIS | SAGAIDĀMAIS REZULTĀTS |
| --- | --- | --- |
| *1* | *2* | *3* |
| ❶ UNIVERSĀLĀ PREVENCIJA | | |
| 1. | Vecāku kompetences stiprināšana audzināšanas jautājumos | * Uzlabojusies vecāku kompetence audzināšanas jautājumos. * Palielinājusies vecāku iesaiste izglītības procesos. * Uzlabojušās vecāku un bērnu savstarpējās attiecības. |
| 2. | Jauniešu kopienas stiprināšana | * Pieaudzis izglītojamo skaits, kuri iesaistīti ārpusskolas aktivitātēs. * Uzlabojies jauniešu vērtējums par aktivitāšu pieejamību pašvaldībā. |
| 3. | Sabiedrības izglītošana PMP jomā | * Uzlabojies pašvaldības iedzīvotāju vērtējums par PMP atbalsta pakalpojumu pieejamību. |
| ❷ MĒRĶTIECĪGĀ PREVENCIJA | | |
| 4. | Pedagogu kompetences stiprināšana darbā ar PMP | * Pieaudzis pedagogu skaits, kuri izjūt atbalstu no vadības un kolēģiem darbā ar PMP riska izglītojamiem. * Uzlabojusies PMP riska jauniešu identificēšanas prakse. * Pieaugusi pedagogu pašefektivitātes izjūta darbā ar PMP riska grupas izglītojamajiem. * Uzlabojusies vecāku iesaistes koordinācija. |
| 5. | Vienaudžu savstarpējo attiecību uzlabošana izglītības iestādēs | * Mazinājies izglītojamo, kuri piedzīvojuši vardarbību izglītības iestādē, skaits. * Pieaudzis izglītojamo, kuri piedzīvo izdošanos mācību procesā, skaits. * Pieaudzis izglītojamo, kuri jūtas piederīgi izglītības iestādei, skaits. |
| ❸ PIELĀGOTĀ PREVENCIJA | | |
| 6. | Atbalsta pakalpojumu pieejamības nodrošināšana | * Pieaugusi atbalsta pakalpojumu pieejamība. * Uzlabojusies starpinstitūciju koordinācija atbalsta nodrošināšanā. * Samazinājies izglītojamo īpatsvars, kuri pārtraukuši mācības. * Uzlabojies izglītojamo mācību sniegums/samazinājies izglītojamo, kuri nesaņem atestātu, skaits. * Uzlabojusies izglītojamo attieksme pret mācībām, pieaugusi izglītības vērtība. |

Lai novērtētu PMP novēršanas kontekstā panākto progresu, attiecībā uz stratēģiskajiem mērķiem ir definēti politikas rezultāta rādītāji (skat. 3.2. tabulu). Lai veidotu vienotu, savstarpēji saskaņotu un hierarhiski pakārtotu PMP novēršanas plānošanas un uzraudzības sistēmu pašvaldībā, tajā iekļauto mērķu un rādītāju noteikšanai nepieciešama datu uzkrāšana gan izglītības iestāžu, gan pašvaldības līmenī.

*3.2. tabula:* **PARAUGS:****Stratēģisko mērķu politikas rezultatīvie rādītāji.**

| Nr. | REZULTATĪVIE RĀDĪTĀJI | BĀZES VĒRTĪBA (GADS) | SASNIEDZAMĀ TENDENCE | | DATU AVOTS |
| --- | --- | --- | --- | --- | --- |
| 202X | 202X |
| *1* | *2* | *3* | *4* | *5* | *6* |
| ❶ UNIVERSĀLĀ PREVENCIJA | | | | | |
| 1. | Augsta vecāku apmierinātība ar dalību bērnu audzināšanas atbalsta grupās. | *tiks noteikta  2023. gadā* | 70% | 80% | aptauja |
| 2. | Augsts pašvaldības iedzīvotāju vērtējums par atbalsta pakalpojumu PMP novēršanai pieejamību pašvaldībā. | 72%  (2022.) | 74% | 75% | aptauja |
| 3. | Izglītojamo īpatsvars, kuri reģistrēti vismaz vienā interešu izglītības programmā (VKI010)[[5]](#footnote-6)\*. | 57% (2022.) | 60% | 62% | VIIS |
| 4. | Izglītības iestāžu īpatsvars, kuras ieviesušas PMP novēršanas sistēmu. | 50% (2022.) | 60% | 80% | Izglītības pārvalde |
| 5. | … |  |  |  |  |
| ❷ MĒRĶTIECĪGĀ PREVENCIJA | | | | | |
| 6. | Pedagogu, kuri apguvuši PMP riska grupas izglītojamo identificēšanas praksi, īpatsvars. | 5% (2022.) | 7% | 10% | Izglītības pārvalde |
| 7. | Izglītojamo skaits (%), kuriem ir nodrošināti atbalsta pasākumi PMP risku novēršanai (pamatskolas posmā, vidusskolas posmā). | psk. posmā 7% (2022.) | 9% | 10% | Izglītības iestādes |
| vsk. posmā 9% (2022.) | 10% | 11% |
| 8. | Izglītojamo, kuriem ir nodrošinātas karjeras konsultācijas iespējas 7.–12. klasē, skaits (%) | 79% (2022.) | 80% | 85% | Izglītības iestādes |
| 9. | … |  |  |  |  |
| ❸ PIELĀGOTĀ PREVENCIJA | | | | | |
| 10. | Priekšlaicīgi mācības pārtraukušo izglītojamo īpatsvars no kopējā izglītojamo skaita attiecīgajā izglītības pakāpē (%). | psk. posmā 1% (2022.) | < 1% | < 1% | VIIS dati |
| vsk. posmā 4% (2022.) | 3,5% | 2,5% |
| tālm./neklātiene 67% (2022.) | 65% | 50% |
| 11. | Izglītojamo, kuri pēc pamatizglītības pabeigšanas neturpina mācības vidējā (vispārējai vai profesionālā) izglītībā, īpatsvars (VAI018)\*. | 5% (2022.) | 4% | 3% | VIIS dati |
| 12. | … |  |  |  |  |

# **PMP prevencijas sistēmas ieviešanas plāns pašvaldībā**

Šīs nodaļas sadaļās strukturētu parauga tabulu veidā tiek sniegtas vadlīnijas PMP prevencijas sistēmas ieviešanas plāna izstrādei, ņemot vērā, ka šādu plānu veido tādi elementi kā izvirzāmie mērķi, sagaidāmie rezultāti, aktivitāšu plāns un darba uzdevumi mērķu sasniegšanai, nepieciešamo resursu ieguves plāns, rezultātu uzskaite un analīze, kā arī aktivitāšu īstenošanas uzraudzības modelis.

* 1. PMP prevencijas aktivitāšu nodrošinājuma plāns 202X.–202X. gadam

*4.1. tabula:* **PARAUGS:****Vidēja termiņa PMP prevencijas aktivitāšu nodrošinājuma plāns.**

| Nr. | MĒRĶIS | Nr. | PREVENCIJAS AKTIVITĀTE | SASNIEDZAMAIS REZULTĀTS | ATBILDĪGĀ INSTITŪCIJA | IESAISTĪTĀS  INSTITŪCIJAS | ĪSTENOŠANAS PERIODS (minimums 4 gadu periods) | | | | |
| --- | --- | --- | --- | --- | --- | --- | --- | --- | --- | --- | --- |
| 202X | 202X | 202X | 202X | 202X |
| *1* | *2* | *3* | *4* | *5* | *6* | *7* | *8* | | | | |
| ❶ UNIVERSĀLĀ PREVENCIJA | | | | | | | | | | | |
| 1. | Vecāku kompetences stiprināšana audzināšanas jautājumos | 1.1. | BEA programma pirmsskolas izglītības iestādēs | 500 programmas absolventi | Izglītības pārvalde | Izglītības iestādes, NVO – potenciālais pakalpojuma sniedzējs |  |  |  |  |  |
| 1.2. | CAP programma izglītības iestādēs | 400 programmas absolventi | Izglītības pārvalde | Izglītības iestādes, NVO – potenciālais pakalpojuma sniedzējs |  |  |  |  |  |
| 2. | Jauniešu kopienas stiprināšana | 2.1. | Neformālās izglītības pasākumi jauniešiem | 8 īstenoti pasākumi gadā | Jauniešu centrs |  |  |  |  |  |  |
| 2.2. | Sporta un atpūtas parka ierīkošana |  |  |  |  |  |  |  |  |
| 3. | Sabiedrības izglītošana PMP jomā | 3.1. | Sociālā kampaņa “Pamani” |  |  |  |  |  |  |  |  |
| 3.2. | Vienas pieturas aģentūras izveide |  |  |  |  |  |  |  |  |
| ❷ MĒRĶTIECĪGĀ PREVENCIJA | | | | | | | | | | | |
| 4. | Pedagogu kompetences stiprināšana darbā ar PMP | 4.1. | Supervīzijas izglītības iestādēs 2 reizes semestrī |  |  |  |  |  |  |  |  |
| 4.2. | Pieredzes apmaiņas pasākums citā pašvaldībā 1 reizi semestrī |  |  |  |  |  |  |  |  |
| 5. | Vienaudžu savstarpējo attiecību uzlabošana | 5.1. | MOT programma izglītības iestādēs |  |  |  |  |  |  |  |  |
| 5.2. | Vasaras nometne PMP riska bērniem |  |  |  |  |  |  |  |  |
| 6. |  | 6.1. |  |  |  |  |  |  |  |  |  |
| 6.2. |  |  |  |  |  |  |  |  |  |
| ❸ PIELĀGOTĀ PREVENCIJA | | | | | | | | | | | |
| 7. | Atbalsta pakalpojumu pieejamības nodrošināšana | 7.1. | Atbalsta personāls visās izglītības iestādēs |  |  |  |  |  |  |  |  |
| 7.2. | Mentora programma |  |  |  |  |  |  |  |  |
| 8. | Mērķis 8 | 8.1. |  |  |  |  |  |  |  |  |  |
| 8.2. |  |  |  |  |  |  |  |  |  |
| 9. | Mērķis 9 | 9.1. |  |  |  |  |  |  |  |  |  |

* 1. Prevencijas aktivitātes un darba uzdevumi

*4.2. tabula:* **PARAUGS:****Darba uzdevumi PMP prevencijas sistēmas ieviešanas plāna izpildei.**

| PL | MĒRĶIS | | PREVENCIJAS AKTIVITĀTE | | DARBA UZDEVUMI PLĀNA IZPILDEI | | | IESAISTĪTĀS PUSES | |
| --- | --- | --- | --- | --- | --- | --- | --- | --- | --- |
|  | Nr. | MĒRĶA NOSAUKUMS | Nr. | AKTIVITĀTES NOSAUKUMS | Nr. | DARBA UZDEVUMA NOSAUKUMS (un apraksts, ja nepieciešams) | IZPILDES TERMIŅŠ (sākuma un beigu datums) | IZPILDĪTĀJS | PAR UZRAUDZĪBU ATBILDĪGĀ INSTITŪCIJA |
| *1* | *2* | *3* | *4* | *5* | *6* | *7* | *8* | *9* | *10* |
| ❶ | 1. | Vecāku kompetences stiprināšana audzināšanas jautājumos | 1.1. | BEA programma pirmsskolas izglītības iestādēs | 1.1.1. |  |  |  |  |
| 1.2. | CAP programma izglītības iestādēs |  |  |  |  |  |
| 2. | Jauniešu kopienas stiprināšana | 2.1. | Neformālās izglītības pasākumi jauniešiem |  |  |  |  |  |
| 2.2. | Sporta un atpūtas parka ierīkošana |  |  |  |  |  |
| 3. | Sabiedrības izglītošana PMP jomā | 3.1. | Sociālā kampaņa “Pamani” |  |  |  |  |  |
| 3.2. | Vienas pieturas aģentūras izveide |  |  |  |  |  |
| ❷ |  |  |  |  |  |  |  |  |  |
|  |  |  |  |  |  |  |  |  |
| ❸ |  |  |  |  |  |  |  |  |  |
|  |  |  |  |  |  |  |  |  |

* 1. PMP prevencijas aktivitātēm nepieciešamo resursu ieguves plāns

*4.3. tabula:* **PARAUGS:****PMP prevencijas aktivitātēm nepieciešamo resursu ieguves plāns.**

| PL | PREVENCIJAS AKTIVITĀTE | AKTIVITĀTES PLĀNOTAIS SASNIEDZAMAIS REZULTĀTS | NEPIECIEŠAMIE RESURSI  (cilvēkresursi, atbalsta resursi, finanšu resursi, laika resursi) | FINANŠU AVOTS | ATBILDĪGĀ INSTITŪCIJA |
| --- | --- | --- | --- | --- | --- |
| *1* | *2* | *3* | *4* | *5* | *6* |
| ❶ | BEA programma pirmsskolas izglītības iestādēs | 500 absolventi |  |  |  |
|  |  |  |  |  |
| ❷ |  |  |  |  |  |
|  |  |  |  |  |
| ❸ |  |  |  |  |  |
|  |  |  |  |  |

* 1. PMP prevencijas aktivitāšu rezultātu uzskaite un analīzes metodika

*4.4. tabula:* **PARAUGS:****PMP prevencijas aktivitāšu rezultātu uzskaite un analīze.**

| PL | MĒRĶIS | AKTIVITĀTE | REZULTATĪVAIS RĀDĪTĀJS | | | IETEKMES NOVĒRTĒŠANA | | IETEKMES FAKTORU ANALĪZE  *(skaidrojums par apstākļiem, kas veicināja vai kavēja rezultātu sasniegšanu)* | |
| --- | --- | --- | --- | --- | --- | --- | --- | --- | --- |
| IEGULDĪTAIS FINANSĒJUMS (EUR) | AKTIVITĀTES PLĀNOTAIS SASNIEDZAMAIS REZULTĀTS | IZPILDE *(sasniegtā vērtība atbilstoši rezultatīvajam rādītājam)* |
| *1* | *2* | *3* |  | *4* | *5* | *6* | | *7* | |
| ❶ | 1. Vecāku kompetences stiprināšana audzināšanas jautājumos | BEA programma pirmsskolas izglītības iestādēs | 5000,00 | 500 absolventi | *Vecāku skaits, kuri absolvējuši programmu* | | Aptauja vecākiem (kompetences audzināšanas jautājumos pašnovērtējums) | | * *Izglītības iestāžu pieeja vecāku motivēšanai – vecāku apmeklētības rādītāji ir augstāki izglītības iestādēs, kurās informācija par BEA/CAP grupām tika nodota klātienes tikšanās laikā, nekā iestādēs, kurās informācija izvietota pie ziņojumu dēļa.* * *Augsts vecāku īpatsvars, kuri apmeklēja tikai daļu paredzētās nodarbības.* * *Nodarbību norises vieta un laiks – vecāku apmeklētības rādītāji ir augstāki izglītības iestādēs, kurās nodarbības notika iestādes telpās, pēc darba laika un tika nodrošināta bērnu pieskatīšanas iespēja.* |
| CAP programma izglītības iestādēs | 4000,00 | 400 absolventi | *Vecāku skaits, kuri absolvējuši programmu* | |
| 1. … |  |  |  |  | |  | |  |
| 1. … |  |  |  |  | |  | |  |
| ❷ | 1. … |  |  |  |  | |  | |  |
| 1. … |  |  |  |  | |  | |  |
| 1. … |  |  |  |  | |  | |  |
| ❸ | 1. … |  |  |  |  | |  | |  |
| 1. … |  |  |  |  | |  | |  |
| 1. … |  |  |  |  | |  | |  |

* 1. PMP prevencijas sistēmas un aktivitāšu īstenošanas uzraudzība

Šajā nodaļā tiek aprakstīta pašvaldības PMP prevencijas sistēmas pārvaldības un aktivitāšu īstenošanas uzraudzības kārtība, paredzot iespēju sasniegto starprezultātu izvērtēšanai un plānoto aktivitāšu pielāgošanai nosprausto mērķu un rezultātu efektīvākai sasniegšanai. Īstenošanas uzraudzības sistēmas jeb modeļa pamatuzdevums ir nodrošināt savlaicīgu un rezultatīvu PMP prevencijas aktivitāšu ieviešanu un analīzi. Uzraudzības pamatā ir regulārs izvērtējums par to, vai un kā tiek īstenotas PMP ieviešanas plānā noteiktās aktivitātes un izvirzītie stratēģiskie mērķi.

Sadaļā “PMP prevencijas sistēmas un aktivitāšu īstenošanas uzraudzība” tiek norādīta vismaz šāda informācija:

1. iesaistīto pušu lomas, t. sk.:
   * **iestāde, kas ir atbildīga par** PMP prevencijas sistēmas vispārēju ieviešanu un **resursu piešķiršanu** ieviešanas plānā noteikto aktivitāšu un darba uzdevumu īstenošanai;
   * **iestāde, kas ir atbildīga par PMP prevencijas sistēmas ieviešanas koordinēšanu** un uzraudzību;
   * savukārt par PMP prevencijas aktivitāšu un ar tiem saistīto darba uzdevumu īstenošanu atbildīgās puses ir noteiktas ieviešanas plānā.
2. ieviešanas uzraudzības procesi, termiņi, atbildīgie un iesaistītās puses, t. sk.:
   * **kārtība datu un informācijas iegūšanai un apkopošanai**, ja nepieciešams, paredzot īstenot arī regulāras iesaistīto pušu viedokļa izzināšanas aktivitātes, piemēram, aptauju veidā;
   * **kārtība starpposma jeb sasniegto starprezultātu un gala rezultātu izvērtējuma norisei** (tajā skaitā un, piemēram, ikgadēja PMP prevencijas sistēmas ieviešanas pārskata sagatavošana), kas tiek izmantots, lai informētu iesaistītās puses (t. sk. lēmējvaru), kā arī tas ir kā pamats ieviešanas plāna aktualizēšanā.

1. *APA (2015). The top 20 teaching and learning principles. Vol. 46, No 8. Iegūts no:* [*https://www.apa.org/ed/schools/teaching-learning/top-twenty-principles.pdf*](https://www.apa.org/ed/schools/teaching-learning/top-twenty-principles.pdf) [↑](#footnote-ref-2)
2. *http://pumpurs.lv/sites/default/files/2023-01/VADLINIJAS\_2023.pdf* [↑](#footnote-ref-3)
3. *Kemper, L., G. Vorhoff, and B. U. Wigger. 2020. Predicting Student Dropout: A Machine Learning Approach. European Journal of Higher Education 10 (1):28–47.*  [↑](#footnote-ref-4)
4. *Rovira, S., E. Puertas, and L. Igual. 2017. Data-Driven System to Predict Academic Grades and Dropout. PLoS ONE 12 (2):1–21*  [↑](#footnote-ref-5)
5. *\*Izglītības kvalitātes monitoringa sistēmas (IKMS) rādītājs. Uz PMP attiecināmo rādītāju kopu skatīt PMP Koncepcijas dokumenta 6. pielikumā.* [↑](#footnote-ref-6)